Pieter Helder

Pieter Helder (Ealsum, 1811 - dêre, 13 july 1883) wie in houthanneler en provinsjaal politikus.

 Biografy 
Pieter wie in soan fan Hermannus Helder († 1859) Ljouwerter Krante, 2 augustus 1859 en Grietje Harmens Binnema. Hy troude yn septimber 1834 mei Grietje Johannes van der Meulen (Drachten, 1814 - Ealsum, 1900). It pear krige 8 of 9 bern, dêr't twa fan yn de âldens fan 10 moannen stoarenLjouwerter Krante, 2 maaie 1856. Hendrik Helder Pzn‎ wie in soan fan harren.

Yn 1866 wurdt it fennoatskip Pieter Helder oprjochte; mei J. Helder hat er de houtseachmûne 'Eben Haëzer', in "panfabriek" en hannelt er yn "verdere bouwmaterialen" Ljouwerter Krante, 5 jannewaris 1866. Yn 1883 waard de mûne oerdien oan J. van de Wint, dy't him yn 1927 ôfbrekke liet.Ljouwerter Krante, 18 jannewaris 1884

Helder wie in warber man foar de mienskip. Sa wie er lid fan de gritenijried fan East-Dongeradiel, assessor (wethâlder) fan dy ried, letter wethâlder fan de gemeente Eastdongeradiel, bestjoerslid fan de kiesferiening Oost DongeradeelLjouwerter Krante, 10 july 1883, lid fan Provinsjale Steaten fan Fryslân, meifoarsitter fan de Keamer fan Keaphannel yn Dokkum en oanswettende gemeenten en presidint fan it bestjoer fan de Sparbank te Dokkum.

Teffens wie er lid fan it Dokkumer lêsselskip "Ledige Uren Nuttig Besteed" Beschrijvingen van de dirigerende leden van het Dokkumer leesgezelschap
"Ledige Uren Nuttig Besteed" 

Yn 1883 komt er te ferstjerren yn de âldens fan 72 jier.

Kategory:Frysk keapman
Kategory:Frysk politikus
Kategory:Frysk gemeenteriedslid
Kategory:Frysk wethâlder
Kategory:Lid fan de Steaten fan Fryslân
Kategory:Frysk bestjoerder
Kategory:Persoan berne yn Ealsum
Kategory:Persoan stoarn yn Ealsum
Kategory:Persoan berne yn 1811
Kategory:Persoan stoarn yn 1883